《有怀都下寒食》
宋代·李廌

上国兹晨每豫游，仙仗缭绕来瀛洲。
天王高御宝津楼，侍臣壁瀛环诸侯。
箫韶引风摇树羽，晴波飞影动宸旒。
阑干仙人深雾縠，楼前彩缆系龙舟。
锦标霞举夺日精，万楫竞渡驰蛟虬。
天颜一解四海春，乐岁已忘凶年忧。
况今持盈戒欹器，不使逸豫常从流。
锦帆高张亦佳耳，清汴东注贯扬州。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。